**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениеын уджалысьяслы уджысь мынтысян условиеяс йылысь» Коми Республикаса Правительстволöн 2008 во вöльгым тöлысь 28 лунся 323 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениеын уджалысьяслы уджысь мынтысян условиеяс йылысь» Коми Республикаса Правительстволöн 2008 во вöльгым тöлысь 28 лунся 323 №-а шуöмö вежсьöмъяс содтöдын индöм серти.

2. Лыддьыны вынтöмöн:

1) «Пöжарысь видзчысян Коми Республикалöн службаса мутас юкöдувъясса уджалысьяслы уджысь мынтысян условиеяс йылысь» Коми Республикаса Правительстволысь 2007 во сора тöлысь 31 лунся 173 №-а шуöм;

2) «Пöжарысь видзчысян Коми Республикалöн службаса мутас юкöдувъясса уджалысьяслы уджысь мынтысян условиеяс йылысь» Коми Республикаса Правительстволöн 2007 во сора тöлысь 31 лунся 173 №-а шуöмö вежсьöмъяс пыртöм йылысь» Коми Республикаса Правительстволысь 2008 во вöльгым тöлысь 1 лунся 309 №-а шуöм;

3) «Коми Республикаса Правительстволöн öткымын шуöмö вежсьöмъяс пыртöм йылысь» Коми Республикаса Правительстволöн 2009 во тöвшöр тöлысь 21 лунся 16 №-а шуöм дорö содтöдлысь 2 пункт;

4) «Пöжарысь видзчысян Коми Республикалöн службаса мутас юкöдувъясса уджалысьяслы уджысь мынтысян условиеяс йылысь» Коми Республикаса Правительстволöн 2007 во сора тöлысь 31 лунся 173 №-а шуöмö вежсьöмъяс пыртöм йылысь» Коми Республикаса Правительстволысь 2010 во моз тöлысь 31 лунся 285 №-а шуöм.

3. Тайö шуöмыс вынсялö 2010 вося вöльгым тöлысь 1 лунсянь.

Коми Республикаса Юралысь В.Гайзер

Сыктывкар

2010 вося йирым тöлысь 29 лун

371 №

Коми Республикаса Правительстволöн

2010 во йирым тöлысь 29 лунся 371 №-а шуöм дорö

СОДТÖД

«Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениеын уджалысьяслы уджысь мынтысян условиеяс йылысь» Коми Республикаса Правительстволöн 2008 во вöльгым тöлысь 28 лунся 323 №-а шуöмöпыртöм

**ВЕЖСЬÖМЪЯС**

«Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениеын уджалысьяслы уджысь мынтысян условиеяс йылысь» Коми Республикаса Правительстволöн 2008 во вöльгым тöлысь 28 лунся 323 №-а шуöмын:

1) 1 пункт гижны тадзи:

«1. Вынсьöдны:

1) «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса юрнуöдысьяслысь, специалистъяслысь, служащöйяслысь да вылыс квалификацияа уджалысьяслысь чина окладъяс, окладъяс 1 №-а содтöд серти;

2) «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса уджалысьяслы чина окладъяс, окладъяс, тариф ставкаяс содтан ыджда 2 №-а содтöд серти;

3) «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса уджалысьяслы компенсируйтан да ышöдан мынтöмъяслысь лыддьöг 3 №-а содтöд серти;

4) «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса уджалысьяслы уна во уджалöмысь быд тöлысся содтöд урчитан да мынтан пöрадок 4 №-а содтöд серти;

5) пöжар кусöдан да аварияысь мездан уджъяс вöчигöн торйöн ёна сьöкыд да торйöн öпаснöй условиеяс лыддьöг 5 №-а содтöд серти;

6) торйöн ёна сьöкыд да торйöн öпаснöй условиеясын пöжар кусöдан да аварияысь мездан уджъяс вöчöм дырйи мортöс видзан изолируйтана средствояс лыддьöг 6 №-а содтöд серти;

7) «Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениелысь уджысь мынтысян планöвöй фонд арталан пöрадок 7 №-а содтöд серти.»;

2) 3 пунктса мöд абзац киритны;

3) 4 пункт киритны;

4) «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса юрнуöдысьяслысь, специалистъяслысь, служащöйяслысь да вылыс квалификацияа уджалысьяслысь чина окладъяс, окладъяс, мый вынсьöдöма шуöмöн (1 №-а содтöд), гижны тайö вежсьöмъяс дорö 1 №-а содтöдын индöм серти;

5) шуöмö содтыны выль 2 №-а содтöд тайö вежсьöмъяс дорö 2 №-а содтöдын индöм серти;

6) 2 №-а содтöд лыддьыны 3 №-а содтöдöн, сэтчö татшöм вежсьöмъяс пыртöмöн:

а) 2 пункт гижны тадзи:

«2. Сьöкыд удж, вреднöй да (либö) öпаснöй удж вылын да мукöд торъя условиеа уджын Учреждениеса уджалысьяслы та мында содтöд сьöм:

|  |  |  |
| --- | --- | --- |
| д/в № | Подув лыддьöг | Содтöд сьöм ыджда |
| 1 | 2 | 3 |
| 1. | Торйöн ёна сьöкыд да торйöн öпаснöй условиеясын мортöс видзан изолируйтана средствоясöн вöдитчöмöн пöжар кусöдан да аварияысь мездан збыль кад уджалöмысь уджалысьяслы | быд уджалан часысь (уджалан часысь оклад (чина оклад) юкöнысь) нёль час пöвста ставка артыштöмöн |
| 2. | Торйöн ёна сьöкыд да торйöн öпаснöй условиеясын мортöс видзан изолируйтана средствоясöн вöдитчытöг пöжар кусöдан да аварияысь мездан збыль кад уджалöмысь уджалысьяслы | быд уджалан часысь (уджалан часысь оклад (чина оклад) юкöнысь) кык час ставка артыштöмöн |

Учреждениеса уджалысьяслы, кодъяслöн сьöкыд удж, вреднöй да (либö) öпаснöй удж да мукöд торъя условиеа удж, а сiдзжö нормальнöй условиеысь торъялан мукöд уджысь мынтöмъяс урчитöны Россия Федерацияса удж кодекс серти.»;

б) 4 пунктса таблица гижны тадзи:

|  |  |  |
| --- | --- | --- |
| Д/в № | Содтöд вылö подув лыддьöг | Чина оклад, оклад, тариф ставка дорö содтöд сьöм мында, прöчентын  |
| 1. |  Уджалысьяслы, кодъяс участвуйтöны пöжарысь öлöдöмын да найöс кусöдöмын, а сiдзжö кодъяс могмöдöны тайö уджсö, бур оперативно-техническöй дасьлунысь  | 50-öдз |
| 2. | Пöжарнöйяслы квалификация классысь:1 класса пöжарнöйяс2 класса пöжарнöйяс3 класса пöжарнöйяс | 251510 |
| 3. | Водительяслы классносьтысь:1 класса водитель2 класса водитель | 2510 |

»;

7) 3 №-а содтöд лыддьыны 4 №-а содтöдöн;

8) шуöмö содтыны 5 №-а да 6 №-а выль содтöдъяс тайö вежсьöмъяс дорö 3 №-а да 4 №-а содтö­дъясын индöм серти;

9) 4 №-а содтöд лыддьыны 7 №-а содтöдöн, сэтчö татшöм вежсьöмъяс пыртöмöн:

а) 1 пунктын:

коймöд да нёльöд абзацъяс гижны тадзи:

«компенсируйтан мынтöмъяслöн фонд, мый лöсьöдöма шуöмöн вынсьöдöм 3 №-а содтöдлöн 1-2 пунктъяс серти да тайö содтöдлöн 2 пункт серти;

ышöдан мынтöмъяс фонд, мый лöсьöдöма шуöмöн вынсьöдöм 3 №-а содтöдлöн 3-7 пунктъяс серти да тайö содтöдлöн 3 пункт серти.»;

б) 2 да 3 пунктъяс гижны тадзи:

«2. Учреждениеса уджалысьяслöн уджысь мынтысян планöвöй фонд арталiгöн компенсируйтан мынтöмъяслöн фондö арталöны сьöм (во вылö арталöмöн):

1) сьöкыд удж вылын, вреднöй да (либö) öпаснöй удж вылын да торъя мукöд удж вылын уджалысьяслы содтöд сьöм, абу нормальнöй условиеа уджысь содтöд сьöм – 2 чина оклад, оклад, тариф ставка мында;

2) государственнöй гуся юöръяскöд уджысь – 2,5 чина оклад, оклад, тариф ставка мында.

Компенсируйтан мынтöмъяс вылö сьöм арталöны уджалысьяслöн чинъяс серти, кодъяс серти урчитсьöны компенсируйтан лöсялана мынтöмъяс, чинъяс лыддьöг серти, мый урчитöма Учреждениелöн локальнöй нормативнöй актöн.

3. Учреждениеса уджалысьяслы уджысь мынтысян планöвöй фонд лöсьöдiгöн, кытчö пыртöма чина окладъяс да компенсируйтан мынтöмъяс, содтöд сьöм арталiгöн тöд вылын кутöны ышöдан мынтöмъяс (во вылö арталöмöн):

 1) бура вöчöм уджысь чина оклад, оклад, тариф ставка дорö содтöд сьöм (оперативно-техническöй бур дасьлунысь уджалысьяслы содтöд сьöм, классносьтысь водительяслы, квалификация классысь пöжарнöйяслы содтöд сьöм) – 4 чина оклад, оклад, тариф ставка;

2) уна во уджалöмысь быд тöлысся содтöдъяс - 4,5 чина оклад, оклад, тариф ставка мында;

3) зiля уджалöмысь да уджын гырысь вермöмъясысь чина оклад, оклад, тариф ставка дорö содтöд сьöм, уджлöн кывкöртöдъяс серти премияа содтöдъяс, быд вося мынтан отпуск сетiгöн öтпырся мынтöмъяс –уджысь мынтан 13 тöлысся фонд (чина оклад, оклад, тариф ставка компенсируйтан мынтöмъяс да ышöдан мынтöмъяс тöд вылö босьтöмöн (вöчöм удж качествоысь, уна вося уджысь содтöд сьöм);

4) вося уджлöн кывкöртöдъяс серти öтпырся мынтысьöм – 2 чина оклад, оклад, тариф ставка мында.».

«Пöжарысь видзчысян службаöн да

гражданаöс видзöмöн веськöдланiн»

Коми Республикаса государственнöй

учреждениеын уджалысьяслы

уджысь мынтысян условиеяс йылысь»

Коми Республикаса Правительстволöн

2008 во вöльгым тöлысь 28 лунся 323 №-а

шуöмöпыртöм вежсьöмъяс дорö

1 №-а СОДТÖД

«ВЫНСЬÖДÖМА

Коми Республикаса Правительстволöн

2008 во вöльгым тöлысь 28 лунся 323 №-а шуöмöн

(1 №-а содтöд)

«Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса юрнуöдысьяслöн, специалистъяслöн, служащöйяслöн да вылыс квалификацияа уджалысьяслöн окладъяс,

**ЧИНА ОКЛАДЪЯС**

I. «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса юрнуöдысьяслöн, тэчаса юкöдувса юрнуöдысьяслöн чина окладъяс

1. «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса юрнуöдысьяслöн чина окладъяс

|  |  |  |
| --- | --- | --- |
| Д/в № | Чин  | Чина оклад (шайтын) |
| 1. | Учреждениеса начальник | 5900 |
| 2. | Учреждениеса начальникöс вежысь | 5550 |
| 3. | Юралысь бухгалтер | 5550 |
| 4. | Тэчас юкöдувса (юкöнса) начальник | 4900 |
| 5. | Тэчаса юкöдувса (юкöнса) начальникöс вежысь | 4600 |

II. «Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениеын специалистъяслöн, служащöйяслöн, кодъяс уджалöны войтырöс доръян, вöр-васа да техногеннöй сяма виччысьтöмторйысь йöзöс да мутас видзан, пöжарысь видзан да ва объектъясын йöзлысь безопасносьт могмöдан юкöнын, профессиональнöй квалификация группаяс серти чина окладъяс

1. Мöд тшупöда чинъяслöн профессиональнöй квалификацияа группа:

|  |  |  |
| --- | --- | --- |
| Д/в № | Чин  | Чина оклад (шайтын) |
| 1. | Веськöдлан пунктса начальник | 3400 |
| 2. | Пöжарнöй часьт караулса начальник | 3400 |
| 3. | Пöжарнöй часьт юкöнса командир | 3400 |
| 4. | Пöжарнöй часьтлöн биаруысь да тшынысь видзан службаса мастер | 3400 |

2. Коймöд тшупöда чинъяслöн профессиональнöй квалификацияа группа:

|  |  |  |
| --- | --- | --- |
| Д/в № | Чин  | Чина оклад (шайтын) |
| 1. | Пöжарнöй часьтса начальник | 4600 |
| 2. | Пöжарнöй часьтса начальникöс вежысь | 4300 |
| 3. | Материально-техническöй могмöдöм кузя отрядса начальниклы отсасьысь | 3700 |
| 4. | Веськöдлан пунктса юкöнъяслöн оперативнöй дежурнöй | 3400 |
| 5. | Медшöр удж кузя старшöй инспектор | 3400 |
| 6. | Медшöр удж кузя инспектор | 3150 |

3. Нёльöд тшупöда чинъяслöн профессиональнöй квалификацияа группа:

|  |  |  |
| --- | --- | --- |
| Д/в № | Чин  | Чина оклад (шайтын) |
| 1. | Отрядса начальник | 4900 |
| 2. | Отрядса начальникöс вежысь | 4600 |

III. «Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениеын вылыс квалификацияа уджалысьяслöн окладъяс

Колана да кывкутана удж вылын вылыс квалификацияа уджалысьяслы окладъяс арталöны та мында:

|  |  |
| --- | --- |
| Чин  | Чина оклад (шайтын) |
| АккумуляторщикАвтомашинаса водитель (пöжарнöй автомашинаса водитель)ПöжарнöйСлесар-дзоньталысьАвтомобиль дзоньталысь слесарРучнöй сварка вöчысь электросварщик | 3400 |

».

«Пöжарысь видзчысян службаöн да

гражданаöс видзöмöн веськöдланiн»

Коми Республикаса государственнöй

учреждениеын уджалысьяслы

уджысь мынтысян условиеяс йылысь»

Коми Республикаса Правительстволöн

2008 во вöльгым тöлысь 28 лунся 323 №-а

шуöмöпыртöм вежсьöмъяс дорö

2 №-а СОДТÖД

«ВЫНСЬÖДÖМА

Коми Республикаса Правительстволöн

2008 во вöльгым тöлысь 28 лунся 323 №-а шуöмöн

(2 №-а содтöд)

«Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса уджалысьяслы чина окладъяс, окладъяс, тариф ставкаяс содтан

 **ЫДЖДА**

1. «Пöжарысь видзчысян службаöн да гражданаöс видзöмöн веськöдланiн» Коми Республикалöн государственнöй учреждениеса уджалысьяслы чина окладъяс, окладъяс, тариф ставкаяс содтöм вылö подув лыддьöг:

|  |  |  |
| --- | --- | --- |
| д/в № | Чина оклад, оклад, тариф ставка содтöм вылö подув лыддьöг | Чина оклад, оклад, тариф ставка дорö прöчентъясын содтан ыджда |
| 1. | Уджалысьяслы, кодъяс участвуйтöны пöжаръясысь öлöдöмын да найöс кусöдöмын, а сiдзжö кодъяс веськыда могмöдöны тайö уджъяссö | 50 |
| 2. | Уджалысьяслы, кодъяс могмöдöны Коми Республикаса пöжарысь видзчысян службалысь удж | 40 |

2. «Пöжарысь видзчысян службаöн да гражданаöс видзöмöн веськöдланiн» Коми Республикаса государственнöй учреждениса уджалысьяслы чина оклад, оклад, тариф ставка содтöны лыддьöгын индöм сöмын öти подув серти.

3. Лыддьöгын артыштöм подувъяс серти содтöм чина окладъяс, окладъяс, тариф ставкаяс артмöдöны выль чина окладъяс, окладъяс, тариф ставкаяс.».

«Пöжарысь видзчысян службаöн да

гражданаöс видзöмöн веськöдланiн»

Коми Республикаса государственнöй

учреждениеын уджалысьяслы

уджысь мынтысян условиеяс йылысь»

Коми Республикаса Правительстволöн

2008 во вöльгым тöлысь 28 лунся 323 №-а

шуöмöпыртöм вежсьöмъяс дорö

3 №-а СОДТÖД

«ВЫНСЬÖДÖМА

Коми Республикаса Правительстволöн

2008 во вöльгым тöлысь 28 лунся 323 №-а шуöмöн

(5 №-а содтöд)

Пöжар кусöдан да аварияысь мездан уджъяс вöчигöн торйöн ёна сьöкыд да торйöн öпаснöй условиеяс

**ЛЫДДЬÖГ**

Киссьöм зданиеяс да сооружениеяс зонаын сiйö зданиелöн конструкцияяс (сы лыдын плитаяс, блокъяс, изъяс) киссьöм вöсна öпаснöй условиеясын удж.

Киссьöм зданиеяс да сооружениеяс зонаын мупытшса сыркмунöмъяс, биару да сотчан сорас (руяс) взорвитчöм дырйи öпаснöй условиеясын удж.

Оланiн зонаын вöрса, степнöй пöжаръяс, 3-öд да сьöкыдджык категорияа пöжаръяс дырйи удж.

Лёк поводдя дырйи удж:

эффектнöй темперартура дырйи (васöдлун да тöв öд серти) 20ºС кöдзыдысь унджык да 30ºС шоныдысь унджык;

восьсаинын 20 м/с тöв öд дырйи;

уна (ёна) лымъялöм-зэрöм дырйи.

Лымъя лавинаяс да сельяс усьöм дырйи, плотинаяс да дамбаяс воссьöм дырйи удж.

Гöравывса рельефа сьöкыд участокъяс вуджöм могысь альпинистскöй снаряжениеöн 3000 м вылна гöраясын либö лавинааа зонаын удж.

Спелеоснаряжение отсöгöн джуджыд из горсъясын удж.

Виччысьтöм лоöмторъясысь пöгибнитöм йöзлысь да пемöсъяслысь шойяс эвакуируйтöм кузя удж.

Тшына, биаруа да буса жыръясын, бурняясын да пöдсаинъясын ёна вына ядовитöй да взрывчатöй веществоясöн (агрессивнöй сорасъясöн да биаруöн) удж.

Позянаысь ыджыдджык интенсивносьтöн ионизирующöй излучениеяс дырйи удж.

Боевöй действиеяс зонаын удж.

Эпидемия (эпизоотия) зонаясын, радиоактивнöй, химическöй да бактериологическöй заражениеа местаясын удж.

Ваувса уджъяс нуöдöм.

Сынöдöн лолалан аппаратъяс отсöгöн тшына зонаын удж.

Вертолётнöй подвеска вылын удж нуöдöм.».

«Пöжарысь видзчысян службаöн да

гражданаöс видзöмöн веськöдланiн»

Коми Республикаса государственнöй

учреждениеын уджалысьяслы

уджысь мынтысян условиеяс йылысь»

Коми Республикаса Правительстволöн

2008 во вöльгым тöлысь 28 лунся 323 №-а

шуöмöпыртöм вежсьöмъяс дорö

4 №-а СОДТÖД

«ВЫНСЬÖДÖМА

Коми Республикаса Правительстволöн

2008 во вöльгым тöлысь 28 лунся 323 №-а шуöмöн

(6 №-а содтöд)

Торйöн ёна сьöкыд да торйöн öпаснöй условиеясын пöжар кусöдан да аварияысь мездан уджъяс вöчöм дырйи вöдитчана

мортöс видзан изолируйтана средствояс

**ЛЫДДЬÖГ**

1. Пöдса лолалан респиратор (КИП Р-30, Р-32 да дыр лолавны позяна мук. респиратор).

2. Сынöдöн лолалан аппарат (АСВ-2, Спироматик 90 ТМ, ДРЕГЕР, БАУЭР да татшöм мук. система).

3. Водолазнöй системаяс (УСВ-50 М, Диватор МК11, Подводник-2-4 АВМ-1,5,8 да татшöмсяма мук. система).

4. Гидрокостюмъяс, гидрокомбинезонъяс (УГК -1-2-3-4, Викинг, Арктик да татшöмсяма мук. система).

5. Шоныд кутан костюмъяс (ИК-ТГЗ, Треллеборг-Акварекс-Каверс, БАУЭР да мук. татшöм костюм).

6. Химическöй изолируйтысь костюмъяс (Л-1, КИО-2М, ИК-АЖ, Треллеборг, ВТН, АУЭР, КС-АЗОТ да мук. татшöм костюм).».

Вуджöдiс Кузнецова Н.А., 13 122 пас